CELEX: 52013HB0044
Language: hr
Date: 2013-11-28 00:00:00
Title: Preporuka Europske Središnje Banke od 28. studenoga 2013. o statistici platnog prometa (ESB/2013/44)

9.1.2014   
            
            
               HR
            
            
               Službeni list Europske unije
            
            
               C 5/1
            
         PREPORUKA EUROPSKE SREDIŠNJE BANKE
   od 28. studenoga 2013.
   o statistici platnog prometa
   (ESB/2013/44)
   2014/C 5/01
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 5. stavak 1. i treću alineju članka 34. stavka 1.,
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezin članak 8. stavak 5.,
   budući da:
   
               (1)
            
            
               Članak 2. stavak 1. Uredbe (EZ) br. 2533/98 propisuje da se statistički podaci mogu prikupljati u području statistike platnog prometa i statistike platnih sustava. Uredbom (EU) br. 1409/2013 Europske središnje banke (ESB/2013/43) (2) ESB je utvrdio okvir, potreban za ispunjenje njegovih zadaća, za prikupljanje statistike platnog prometa od pružatelja usluga platnog prometa, izdavatelja elektroničkog novca i upravitelja sustava platnog prometa. Ovi podaci su neophodni za utvrđivanje i praćenje događaja na tržištima plaćanja unutar država članica i za pružanje pomoći u promicanju nesmetanog funkcioniranja platnih sustava.
            
         
               (2)
            
            
               Nacionalne središnje banke država članica čija valuta nije euro i koje sudjeluju u okviru za prikupljanje statistike platnog prometa trebale bi međusobno surađivati, surađivati s nacionalnim središnjim bankama država članica čija je valuta euro te surađivati s ESB-om kod primjene ovog okvira u skladu s Uredbom (EU) br. 1409/2013 (ESB/2013/43),
            
         DONIJELO JE OVU PREPORUKU:
   I.   Definicije
   
   Za potrebe ove preporuke, pojmovi „pružatelji usluga platnog prometa”, „izdavatelji elektroničkog novca” i upravitelji sustava platnog prometa imaju isto značenje kako je određeno u Uredbi (EU) br. 1409/2013 (ESB/2013/43).
   II.   Dostavljanje statističkih podataka
   
   Adresati ove preporuke trebali bi primjenjivati odredbe upućene nacionalnim središnjim bankama sadržane u Uredbi (EU) br. 1409/2013 (ESB/2013/43).
   III.   Završna odredba
   
   Ova je preporuka upućena, u mjeri u kojoj je primjenjiva, nacionalnim središnjim bankama država članica čija valuta nije euro, koje sudjeluju u okviru za prikupljanje statistike platnog prometa unutar ESSB-a, utvrđenog Uredbom (EU) br. 1409/2013 (ECB/2013/43).
   
      Sastavljeno u Frankfurtu na Majni 28. studenoga 2013.
      
         
            Predsjednik ESB-a
         
         Mario DRAGHI
      
   
   
      (1)  SL L 318, 27.11.1998., str. 8.
   
      (2)  Uredba (EU) br. 1409/2013 Europske središnje banke od 28. studenoga 2013. o statistici platnog prometa (ESB/2013/43) (SL L 352, 24.12.2013., str. 18.).